paragraph_text: Logor Slana na Pagu bio je ustaški koncentracijski logor u blizini sela Metajne na otoku Pagu. Djelovao je od 24. lipnja 1941. godine kada su u nj dovedeni prvi zatvorenici, pripadnici židovskih organizacija i udruženja. Zatvoren je u drugoj polovici kolovoza 1941. godine na zahtjev talijanskih okupacijskih vlasti. Procjenjuje se da je u logoru ubijeno šest do osam tisuća Srba, Židova i hrvatskih antifašista.